સામાજીક સમરસ એ લાંબું જીવવા માટેનું સૌથી મોટું પરીબળ છે. તમે જે સમાજમાં રહો છો તેમાં કેટલા અંશે તમે લોકો સાથે ભળો છો, કેટલા લોકો સાથે વાતચીત કરો છો, જેમાં તમારા બહુ નજીકના અંગત સંબંધો અને ખાસ વધુ સંબંધ ન હોય તે બંનેનો સમાવેશ થાય છે. જેમ કે તમે ચા પીવા જતા હો તો ત્યાં ચાવાળા સાથે વાત કરો છો? ટપાલી સાથે વાતચીત કરો છો? રસ્તે મળતાં અજાણ્યા લોકો સાથે તમે વાતચીત કરો છો? તમે લોકો સાથે પાનાની રમતો રમો છો? કોઈ બુકક્લબમાં જોડાયા છો? આ પ્રકારની પ્રવૃત્તીમાં સામેલ થવું એ સૌથી વધુ મજબુત પરીબળ આ સંશોધનમાં દીર્ઘ જીવન જીવવા માટે જોવામાં આવ્યું છે.